CELEX: 32014R0895
Language: lv
Date: 2014-08-14 00:00:00
Title: Komisijas Regula (ES) Nr. 895/2014 ( 2014. gada 14. augusts ), ar ko groza XIV pielikumu Eiropas Parlamenta un Padomes Regulā (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu ( REACH )  Dokuments attiecas uz EEZ

19.8.2014   
            
            
               LV
            
            
               Eiropas Savienības Oficiālais Vēstnesis
            
            
               L 244/6
            
         KOMISIJAS REGULA (ES) Nr. 895/2014
   (2014. gada 14. augusts),
   ar ko groza XIV pielikumu Eiropas Parlamenta un Padomes Regulā (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 18. decembra Regulu (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (1), un jo īpaši tās 58. un 131. pantu,
   tā kā:
   
               (1)
            
            
               Formaldehīds, oligomēriski reakcijas produkti ar anilīnu (tehniskais MDA) klasificējams kā kancerogēna viela (1.B kategorija) saskaņā ar Eiropas Parlamenta un Padomes Regulu (EK) Nr. 1272/2008 (2), tādējādi viela atbilst Regulas (EK) Nr. 1907/2006 57. panta a) punktā izklāstītajiem kritērijiem vielu iekļaušanai minētās regulas XIV pielikumā.
            
         
               (2)
            
            
               Arsēnskābe klasificējama kā kancerogēna viela (1.A kategorija) saskaņā ar Regulu (EK) Nr. 1272/2008, tādējādi viela atbilst Regulas (EK) Nr. 1907/2006 57. panta a) punktā izklāstītajiem kritērijiem vielu iekļaušanai minētās regulas XIV pielikumā.
            
         
               (3)
            
            
               
                  Bis(2-metoksietil) ēteris (diglims) klasificējams kā reproduktīvajai funkcijai toksiska viela (1.B kategorija) saskaņā ar Regulu (EK) Nr. 1272/2008, tādējādi viela atbilst Regulas (EK) Nr. 1907/2006 57. panta c) punktā izklāstītajiem kritērijiem vielu iekļaušanai minētās regulas XIV pielikumā.
            
         
               (4)
            
            
               1,2-dihloretāns (EDC) klasificējams kā kancerogēna viela (1.B kategorija) saskaņā ar Regulu (EK) Nr. 1272/2008, tādējādi viela atbilst Regulas (EK) Nr. 1907/2006 57. panta a) punktā izklāstītajiem kritērijiem vielu iekļaušanai minētās regulas XIV pielikumā.
            
         
               (5)
            
            
               2,2'-dihlor-4,4'-metilēndianilīns (MOCA) klasificējams kā kancerogēna viela (1.B kategorija) saskaņā ar Regulu (EK) Nr. 1272/2008, tādējādi viela atbilst Regulas (EK) Nr. 1907/2006 57. panta a) punktā izklāstītajiem kritērijiem vielu iekļaušanai minētās regulas XIV pielikumā.
            
         
               (6)
            
            
               Dihroma tri(hromāts) klasificējams kā kancerogēna viela (1.B kategorija) saskaņā ar Regulu (EK) Nr. 1272/2008, tādējādi viela atbilst Regulas (EK) Nr. 1907/2006 57. panta a) punktā izklāstītajiem kritērijiem vielu iekļaušanai minētās regulas XIV pielikumā.
            
         
               (7)
            
            
               Stroncija hromāts klasificējams kā kancerogēna viela (1.B kategorija) saskaņā ar Regulu (EK) Nr. 1272/2008, tādējādi viela atbilst Regulas (EK) Nr. 1907/2006 57. panta a) punktā izklāstītajiem kritērijiem vielu iekļaušanai minētās regulas XIV pielikumā.
            
         
               (8)
            
            
               Kālija hidroksioktaoksodicinkāta dihromāts klasificējams kā kancerogēna viela (1.A kategorija) saskaņā ar Regulu (EK) Nr. 1272/2008, tādējādi viela atbilst Regulas (EK) Nr. 1907/2006 57. panta a) punktā izklāstītajiem kritērijiem vielu iekļaušanai minētās regulas XIV pielikumā.
            
         
               (9)
            
            
               Pentacinka hromāta oktahidroksīds klasificējams kā kancerogēna viela (1.A kategorija) saskaņā ar Regulu (EK) Nr. 1272/2008, tādējādi viela atbilst Regulas (EK) Nr. 1907/2006 57. panta a) punktā izklāstītajiem kritērijiem vielu iekļaušanai minētās regulas XIV pielikumā.
            
         
               (10)
            
            
               Saskaņā ar Regulas (EK) Nr. 1907/2006 59. pantu minētās vielas ir apzinātas un iekļautas kandidātvielu sarakstā. Turklāt Eiropas Ķīmisko vielu aģentūras (turpmāk “Aģentūra”) 2013. gada 17. janvāra ieteikumā (3) aicināts tās prioritārā kārtībā iekļaut Regulas (EK) Nr. 1907/2006 XIV pielikumā saskaņā ar minētās regulas 58. pantu. Tāpēc ir lietderīgi iekļaut šīs vielas minētajā pielikumā.
            
         
               (11)
            
            
               N,N-dimetilacetamīds (DMAC) klasificējams kā reproduktīvajai funkcijai toksiska viela (1.B kategorija) saskaņā ar Regulu (EK) Nr. 1272/2008, tādējādi viela atbilst Regulas (EK) Nr. 1907/2006 57. panta c) punktā izklāstītajiem kritērijiem vielu iekļaušanai minētās regulas XIV pielikumā. Tas arīdzan apzināts un iekļauts kandidātvielu sarakstā saskaņā ar Regulas (EK) Nr. 1907/2006 59. pantu, un Aģentūras 2013. gada 17. janvāra ieteikumā aicināts to prioritārā kārtībā iekļaut Regulas (EK) Nr. 1907/2006 XIV pielikumā saskaņā ar minētās regulas 58. pantu. DMAC piemīt līdzīgas būtiskas īpašības kā N-metil-2-pirrolidonam (NMP) un abas vielas var uzskatīt par potenciālām alternatīvām dažiem no būtiskākajiem lietojumiem. Pašlaik uz ķīmisko vielu NMP ir attiecināta ierobežošanas procedūra saskaņā ar Regulas (EK) Nr. 1907/2006 69. pantu. Ņemot vērā šo abu vielu līdzību gan pēc būtiskajām īpašībām, gan pēc rūpnieciskajiem lietojumiem un lai nodrošinātu konsekventu abu vielu regulējumu, Komisija uzskata, ka ir lietderīgi atlikt lēmuma pieņemšanu par DMAC iekļaušanu XIV pielikumā.
            
         
               (12)
            
            
               Ir lietderīgi Regulas (EK) Nr. 1907/2006 58. panta 1. punkta c) apakšpunkta i) un ii) punktā minēto pieteikuma iesniegšanas termiņu un rieta datumu norādīt minētās regulas XIV pielikumā.
            
         
               (13)
            
            
               Aģentūras 2013. gada 17. janvāra ieteikumā par katru šīs regulas pielikumā uzskaitīto vielu ir norādīti Regulas (EK) Nr. 1907/2006 58. panta 1. punkta c) apakšpunkta ii) punktā minētie datumi, kad jāsaņem pieteikums, ja pieteikuma iesniedzējs vēlas turpināt vielas lietošanu vai laišanu tirgū konkrētiem lietošanas veidiem. Šie datumi ir noteikti, pamatojoties uz aplēsēm, cik laika būs vajadzīgs licencēšanas pieteikuma sagatavošanai, ņemot vērā par katru vielu pieejamo informāciju un saskaņā ar Regulas (EK) Nr. 1907/2006 58. panta 4. punktu rīkotajā sabiedriskajā apspriešanā iegūto informāciju. Ir ņemtas vērā arī Aģentūras iespējas apstrādāt pieteikumus Regulā (EK) Nr. 1907/2006 noteiktajā laikā, kā paredzēts minētās regulas 58. panta 3. punktā.
            
         
               (14)
            
            
               Attiecībā uz dihroma tri(hromātu), stroncija hromātu, kālija hidroksioktaoksodicinkāta dihromātu un pentacinka hromātu, kas visi ir hroma (VI) savienojumi, Aģentūra ir ierosinājusi, ka pieteikuma iesniegšanas termiņam jābūt 24 mēnešus pēc šīs regulas stāšanās spēkā. Tomēr Komisija uzskata, ka pieteikuma iesniegšanas termiņam vajadzētu būt 35 mēnešus pēc šīs regulas stāšanās spēkā, lai ievērotu to pašu pieeju, kas izmantota septiņiem Regulas (EK) Nr. 1907/2006 XIV pielikumā jau uzskaitītajiem hroma (VI) savienojumiem (16. līdz 22. punkts).
            
         
               (15)
            
            
               Attiecībā uz katru šīs regulas pielikumā uzskaitīto vielu Regulas (EK) Nr. 1907/2006 58. panta 1. punkta c) apakšpunkta i) punktā minētajam rieta datumam vajadzētu būt 18 mēnešus pēc minētās regulas 58. panta 1. punkta c) apakšpunkta ii) punktā minētā datuma.
            
         
               (16)
            
            
               Regulas (EK) Nr. 1907/2006 58. panta 1. punkta e) apakšpunkts kopā ar 58. panta 2. punktu paredz iespēju noteikt atkāpes lietošanas veidiem vai lietošanas veidu kategorijām, ja, balstoties uz konkrētiem Savienības tiesību aktiem, kas uzliek obligātas prasības attiecībā uz cilvēku veselības vai dabas aizsardzību, risku pareizi kontrolē. Saskaņā ar pašlaik pieejamo informāciju nav lietderīgi noteikt atkāpes, pamatojoties uz šiem noteikumiem.
            
         
               (17)
            
            
               Balstoties uz šobrīd pieejamo informāciju, nav lietderīgi noteikt atbrīvojumus uz produktiem un procesiem orientētai pētniecībai un izstrādei.
            
         
               (18)
            
            
               Balstoties uz šobrīd pieejamo informāciju, nav lietderīgi noteikt pārskatīšanas termiņus konkrētiem lietošanas veidiem.
            
         
               (19)
            
            
               Tāpēc būtu attiecīgi jāgroza Regula (EK) Nr. 1907/2006.
            
         
               (20)
            
            
               Šajā regulā noteiktie pasākumi ir saskaņā ar atzinumu, ko sniegusi komiteja, kas izveidota, ievērojot Regulas (EK) Nr. 1907/2006 133. pantu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1907/2006 XIV pielikumu groza saskaņā ar šīs regulas pielikumu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 14. augustā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 396, 30.12.2006., 1. lpp.
   
   
      (2)  Eiropas Parlamenta un Padomes 2008. gada 16. decembra Regula (EK) Nr. 1272/2008 par vielu un maisījumu klasificēšanu, marķēšanu un iepakošanu (OV L 353, 31.12.2008., 1. lpp.).
   
      (3)  http://echa.europa.eu/documents/10162/13640/4th_a_xiv_recommendation_17jan2013_en.pdf
   
      PIELIKUMS
      Regulas (EK) Nr. 1907/2006 XIV pielikuma tabulā pievieno šādus ierakstus:
      
         
                     Ieraksts Nr.
                  
                  
                     Viela
                  
                  
                     Būtiskās īpašības, kas minētas 57. pantā
                  
                  
                     Pārejas pasākumi
                  
                  
                     Atkāpes lietošanas (kategoriju) veidiem
                  
                  
                     Pārskatīšanas termiņi
                  
               
                     Pieteikuma iesniegšanas termiņš (1)
                     
                  
                  
                     Rieta datums (2)
                     
                  
               
                     “23.
                  
                  
                     Formaldehīds, oligomēriski reakcijas produkti ar anilīnu (tehniskais MDA)
                     EK Nr.: 500-036-1
                     
                        CAS Nr.: 25214-70-4
                  
                  
                     Kancerogēna
                     (1.B kategorija)
                  
                  
                     2016. gada 22. februāris
                  
                  
                     2017. gada 22. augusts
                  
                  
                     —
                  
                  
                     —
                  
               
                     24.
                  
                  
                     Arsēnskābe
                     EK Nr.: 231-901-9
                     
                        CAS Nr.: 7778-39-4
                  
                  
                     Kancerogēna
                     (1.A kategorija)
                  
                  
                     2016. gada 22. februāris
                  
                  
                     2017. gada 22. augusts
                  
                  
                     —
                  
                  
                     —
                  
               
                     25.
                  
                  
                     
                        Bis(2-metoksietil) ēteris (diglims)
                     EK Nr.: 203-924-4
                     
                        CAS Nr.: 111-96-6
                  
                  
                     Reproduktīvajai sistēmai toksiska
                     (1.B kategorija)
                  
                  
                     2016. gada 22. februāris
                  
                  
                     2017. gada 22. augusts
                  
                  
                     —
                  
                  
                     —
                  
               
                     26.
                  
                  
                     1,2-dihloretāns (EDC)
                     EK Nr.: 203-458-1
                     
                        CAS Nr.: 107-06-2
                  
                  
                     Kancerogēna
                     (1.B kategorija)
                  
                  
                     2016. gada 22. maijs
                  
                  
                     2017. gada 22. novembris
                  
                  
                     —
                  
                  
                     —
                  
               
                     27.
                  
                  
                     2,2'-dihlor-4,4'-metilēndianilīns (MOCA)
                     EK Nr.: 202-918-9
                     
                        CAS Nr.: 101-14-4
                  
                  
                     Kancerogēna
                     (1.B kategorija)
                  
                  
                     2016. gada 22. maijs
                  
                  
                     2017. gada 22. novembris
                  
                  
                     —
                  
                  
                     —
                  
               
                     28.
                  
                  
                     Dihroma tri(hromāts)
                     EK Nr.: 246-356-2
                     
                        CAS Nr.: 24613-89-6
                  
                  
                     Kancerogēna
                     (1.B kategorija)
                  
                  
                     2017. gada 22. jūlijs
                  
                  
                     2019. gada 22. janvāris
                  
                  
                     —
                  
                  
                     —
                  
               
                     29.
                  
                  
                     Stroncija hromāts
                     EK Nr.: 232-142-6
                     
                        CAS Nr.: 7789-06-02
                  
                  
                     Kancerogēna
                     (1.B kategorija)
                  
                  
                     2017. gada 22. jūlijs
                  
                  
                     2019. gada 22. janvāris
                  
                  
                     —
                  
                  
                     —
                  
               
                     30.
                  
                  
                     Kālija hidroksioktaoksodicinkāta dihromāts
                     EK Nr.: 234-329-8
                     
                        CAS Nr.: 11103-86-9
                  
                  
                     Kancerogēna
                     (1.A kategorija)
                  
                  
                     2017. gada 22. jūlijs
                  
                  
                     2019. gada 22. janvāris
                  
                  
                     —
                  
                  
                     —
                  
               
                     31.
                  
                  
                     Pentacinka hromāta oktahidroksīds
                     EK Nr.: 256-418-0
                     
                        CAS Nr.: 49663-84-5
                  
                  
                     Kancerogēna
                     (1.B kategorija)
                  
                  
                     2017. gada 22. jūlijs
                  
                  
                     2019. gada 22. janvāris
                  
                  
                     —
                  
                  
                     —”
                  
               
      
         (1)  Regulas (EK) Nr. 1907/2006 58. panta 1. punkta c) apakšpunkta ii) punktā minētais datums.
      
         (2)  Regulas (EK) Nr. 1907/2006 58. panta 1. punkta c) apakšpunkta i) punktā minētais datums.